









a DI 
Diamars 14 January 2020 Email: prensa@arubagovernment.aw Tel: 528-4900 











ida) 
oe 


cod 








ISLA ONLINE 


JANUARI 2020 


UNED Ne]: 












y ARUBA 


Minister EVELYN Wever-CROES 


PROME MINISTER DI ARUBA 


Diamars 14 January 2020 








Gobierno di Aruba: 


MINISTER KNOPS HOPI SATISFECHO CU 
ARUBA 








Durante su bishita di un dia na Aruba, Minister Raymond Knops 
a reuni cu Gobernador y cu Prome Minister. Minister Knops a 
expresa den su conferencia di prensa cu e ta hopi satisfecho 
cu Gobierno di Aruba. El a menciona palabranan manera “Best 
tevreden met de samenwerking”. Tambe el a comenta cu e 
relacion ta bon. El a enfatisa cu e retonan cu Aruba ta enfrenta 
ta grandi y cu Aruba ta tumando e pasonan corecto. Minister 
Knops ta satisfecho riba e forma con Gabinete Wever-Croes 
ta tuma recomendacionnan na serio. Y cu ta mustra cu e aña 
aki tambe Aruba lo logra su metanan. El a reitera cu Aruba ta 








bayendo den direccion positivo. 


Minister Knops a bisa cu Aruba economicamente ta bayendo 
bon. E esfuersonan di Gobierno di Aruba di baha gasto di 
personal y hisa entrada ta bay tuma tempo y sin kier mete den 
politica local, el a bisa cu si ta MEP of ta AVP, tur dos lo mester 
haci esaki. 

Minister Knops ta bay cu un sentimento di satisfaccion y esaki 
ta yuda crea e confiansa cu Hulanda mester tin den Aruba. 

Prome Minister Evelyn Wever-Croes: 


BON REUNION CU MINISTER KNOPS 


Minister Raymond Knops di Asuntonan Interno, durante su 
bishita cortico na Aruba, a keda hopi satisfecho di e bishita cu 
el a haci na Fundacion Hende Muher den Dificultad (FHMD ) 
y e instituto medico Imsan na San Nicolas. Prome Minister 
Evelyn Wever-Croes a compaña Minister Knops durante e 
bishitanan aki na unda ambos a expresa nan satisfaccion pa 
e trabounan cu ta wordo haci tanto na FHMD como na Imsan. 








































Na Fundacion Hende Muher den Dificultad Minister Knops por 
a wak con e fundacion ta funciona y ta comprometi cu hende 
muhe cu ta wordo maltrata. Danki na e e sosten financierno 
di Hulanda, e capacidad lo wordo engrandece di 5 pa 11 
camber. Prome Minister a expresa cu e ta hopi satisfecho di e 
trabou cu e fundacion ta haci. Director di e FHMD Suzy Kock 
y coordinador Magali Maduro a duna hopi informacion di tur e 
trabou cu e fundacion ta realisa tur dia y tambe a contesta tur 
pregunta cu a wordo haci na nan. 


Despues di e bishita na FHMD, e delegacion a bay rumbo San 
Nicolas pa bishita e instituto medico Imsan. Aki, Prome Minister 
y Minister Knops por a wak e cambernan cu recientemente a 
wordo renoba, entre nan e camber di operacion y e camber di 
radioterapia. 


“Mi ta impresiona cu e inversionnan di Imsan y e vision cu 
Director Dr. Joel Raijnherc e establece. Imsan sin duda lo 
contribui grandemente na e mehoracion di asistencia di cuido 
medico”, Prome Minister a expresa. 








Tambe Minister Knops a expresa durante su conferencia di 
prensa cu e ta satisfecho cu e stapnan cu Gabinete Wever- 
Croes ta tuma pa pone Aruba bek riba e caminda pa finansas 
publico sostenibel y a menciona tambe e bon relacion entre 
Aruba y Hulanda. 

Prome Minister Evelyn Wever-Croes: 


PROME MINISTER TA BISHITA SCOL BASICO 
CASIQUE MACUARIMA 


“E team completo di Scol Basico Cacique Macuarima ta fuerte y 
nan lo recupera. Nos lo tey pa yuda” 











Nb: 


Diamars mainta, Prome Minister Evelyn Wever-Croes a bishita 
Scol Basico Casique Macuarima. Manera ya ta conoci, e siman 
a habri cu e lamentabel noticia cu e scol aki a bira victima di 
vandalismo na unda cu varios klas a wordo kima. Un hecho 
cu sigur Gobierno di Aruba ta condena y investigacionnan ta 
tumando luga pa haya sa kendenan ta e malechornan cu a 
causa asina tanto destruccion riba e scol aki y na educacion 
en general. 


“Mi no por splica cuanto dolor djis pa wak con destrui e scol a 
keda. Preguntanan ta keda, Dicon nan a haci'e? Ken a hasi'e? 
Nan no sa con duro docente y alumnonan ta traha pa nan 
scol? Nan no sa cuanto placa a wordo inverti den e scol aki? 
Unda nos a bay fout cu nos a crea personanan sin gevoel 
asina?”, Prome Minister a expresa. 


Na luna di april di aña pasa, a lansa un proyecto piloto innovativo 
den educacion primario pa stimula e 21Century Skills for 
di un edad hoben caba. Scol Basico Cacique Macuarima a 


RUBEN seas E 








wordo scogi pa asina desaroya un programa di innovacion 
den un manera nobo y unico. Na augustus 2019 a cuminsa 
cu “touch screen” cual a cay na agrado di e docentenan pero 
especialmente di e alumnonan cu por a wak videonan en 
conexion cu nan lesnan y skirbi riba e “touch screen". Tanto 
maestronan y alumnonan tawata hopi contento y entusiamsa 
cu e proyecto aki cu tawata un proyecto piloto pa evalua su 
exitoso pa asina continua cu e proyecto aki na otro scolnan. 


“Ta hopi tristo pa mira e proyecto bunita aki wordo destrui 
pa un acto di vandalismo cu ta wordo considera como un 
crimen. E team completo di Scol Basico Cacique Macuarima, 
mayornnan, docentenan y alumnonan a traha duro pa logra 
cosnan grandi pa nan scol. Nan ta fuerte y nan lo recupera. 
Nos lo tey pa yuda. Dios yuda nos pa esaki no pasa mas na 
nos pais. Educacion ta e pilar di nos pais. Y hunto nos mester 
traha pa percura pa nunca mas e sufri crimen di vandalismo 
asina”, Prome Minister Evelyn Wever-Croes a expresa. 








MINISTER XIOMARA Ruiz-MADURO 


MINISTER di Finansa, Asuntonan Economico y Cultura 

MINISTER DI CULTURA XIOMARA MADURO 
TA FELICITA GANADORNAN DI PRINS CU 
PANCHO INFANTIL, HUBENIL Y GRANDI CU 
LO BAY GUIA NOS CARNAVAL 66 





Diadomingo ultimo a tuma luga e competencia pa saca e Prins- 
y Panchonan pa Carnaval 66. Ta di admira e talento y creacion 
cu e partipantenan a presenta riba scenario. E resultado pa 
Prins y Pancho 2020 ta lo siguiente: 


INFANTIL: 

1er Lugar (GANADOR) 

Prins SAK - Leandray Gomes 
Pancho ABOU - Noah Kelly 


2ndo Lugar 
Prins AMI - Devin Geerman 
Pancho CUNE - Edrick Kock 


HUBENIL: 

Ter Lugar (GANADOR) 

Prins DJAKI - Alexander Donata 
Pancho DJAYA - Brandon Dirkz 





2ndo Lugar 
Prins LEY - Genevan Maduro 
Pancho PA TUR - Giondrick Navas 


GRANDI: 

1er Lugar (GANADOR) 

Prins SPAGHETTI - Roberto Hernandes 
Pancho MEATBALLS - Gerald Sarda 


2ndo Lugar 
Prins SEMPER - Jerwin Mercera 
Pancho LAAT - Kevin Richardson 


Masha pabien y hopi exito na e ganadornan cu nan 
responsabilidad pa dirigi e fiesta cultural mas grandi di nos 
pueblo den e miho forma. Un danki y pabien na SMAC y e 
comision encarga. 

E ULTIMO DIA PA PAGA IMPUESTO DI 
VEHICULO DI MOTOR A BIRA 28 DI 
FEBRUARI 2020 


E ultimo dia pa paga impuesto di vehiculo di motor 2020 a 
cambia y awor ta 28 di februari 2020. Manera conoci, e fecha 
final di acuerdo cu ley ta 31 di januari 2020, pero minister di 
Finansas, Economia y Cultura a tuma e decision pa extende 
e periodo un poco mas. Asina e contribuyentenan por haya 
mas espacio pa por efectua e pago. Aki ta sigui algun otro 
informacion di importancia. 


Tarifa di impuesto y gasto di plachi 

Etarifa di impuesto di vehiculo di motor di aña 2020 y e gastonan 
di e plachinan a keda mescos cu aña 2019. E gastonan ta Afl.12 
pa e plachi grandi y Afl. 8 pa e plachi chikito. Contribuyentenan 
cu ta paga e prome mita di afia, ta paga Afl.12 pa e plachi 
grandi y esnan cu ta paga ful afia lo mester paga Afl. 20 pa e 
plachi grandi y chikito. 


Pago den un of dos bes pa afia 

Pa e siguiente categorianan di number mester paga e impuesto 
den un solo biaha: D, AG, BR, GAR, MFA, MFD, MFV y plachi 
di nomber. Pa tur otro categoria por scoge pa paga e impuesto 
den un of dos bes pa aña. 


Haci pago 

Por haci pago online via banco of na tur oficina di Departamento 
di Impuesto, pues tanto na oficina principal na Camacuri of un 
oficina den districto. 

Ta bon pa tene na cuenta cu no ta posibel pa paga e impuesto 
di afia 2020, si no a paga e impuesto di e afia(nan) anterior. 

Plach’i number 

E color di e plachinan di number di afia 2020 ta fondo blanco 
cu cifra/letter cora. Ta planea pa distribui esakinan na maart 
proximo. 


Plachi di nomber 

E plachinan di nomber (‘naamplaten”) si ta disponibel caba. 
Despues di pago, e contribuyente lo ricibi un carta, cual e 
lo entrega na e compania indica pa laga traha e plachinan. 
Despues Departamento di Impuesto lo avisa e contribuyente 
ki dia e por pasa busca su plachinan. Pa busca e plachinan 
mester trece e comprobante original di seguro valido. Tambe 
mester trece e comprobante di registro di e vehiculo. 
Departamento di Impuesto ta recomenda pa haci e pago mas 
line posibel y no warda te na ultimo momento, mirando cu e 
cantidad di numbernan registra ta grandi. 








ESNAN CU PAGA IMPUESTO DI VEHICULO 
DI MOTOR VIA BANCO POR RICIBI E 
COMPROBANTE DI PAGO VIA E-MAIL 


E contribuyentenan cu haci pago di impuesto di vehiculo di 
motor 2020 via banco, por ricibi e comprobante di pago (recibo) 
si nan ta desea di Departamento di Impuesto via e-mail: info@ 
impuesto.aw. 


Den e peticion e contribuyentenan mester inclui e siguiente 
informacion: 

- Nomber y fam 

- Persoonsnummer 

- Number di auto 


- Potret di comprobante di pago di banco 

Despues di verifica e pago, e contribuyente lo ricibi su 
comprobante di pago di Departamento di Impuesto via 
e-mail. Ta importante pa remarca cu e trafico di dato den 
forma digital tin su riesgonan mirando cu esaki ta contene 
informacion confidencial di e contribuyente (nomber, fam, 
adres, persoonsnummer etc.) Departamento di Impuesto ta 
urgi tur contribuyente pa sigura e informacion ricibi via nan 
email account y no por para responsabel si esaki no ta wordo 
bon warda. 


MINISTER GLENBERT F. CROES 


MINISTER di Asunto Social y Labor 

Minister Glenbert Croes na comunidad: 


BAN CUIDA NOS MUCHANAN DEN CARNAVAL 











Despues di parada di flambeu, algun potret di mucha chikito 
a circula kendenan tambe tabata presente na dicho parada te 
den oranan laat di anochi. 


Esaki a causa consternacion den nos comunidad pa motibo cu 
e hecho aki tambe por ser categorisa como un tipo di abuso 
di mucha. Abuso no solamente mester ta sexual y/of fisico. 
Negligencia tambe ta un sorto di abuso. Exposicion di nos 
muchanan na vicio di droga y alcohol tambe ta abuso. Expone 
nan oidonan fragil na musica duro por tin daño permanente pa 
nan oido, tambe ta un abuso. Y asina por sigui menciona mas. 
Diabierna ultimo Minister Glenbert Croes conhuntamente cu 
Minister di Husticia Sr. Andin Bikker, a reuni cu algun stakeholder 
cardinal manera Bureau Sostenemi, Directie Voogdijraad, Wit 
Gele Kruis, Opvoedcommissie, KPA, DWJZ, Departamento di 
Asunto Social y Sociaal Crisisplan. 


SCP proactivamente a presenta un campaña di conscientisacion 
na Gobierno di Aruba cu tin como meta mustra e mayornan 
riba nan responsabilidad. 


E siman a habri cu presentacion di e plan aki na comunidad 








di Aruba atrabes di e rueda di prensa semanal di Gobierno di 
Aruba. 


E mandatario di su banda a haci un apelacion na tur mayor, 
na tur adulto cu ta den bida di un criatura, mescos cu ta tuma 
un comunidad pa lanta un mucha, ta responsabilidad di e 
comunidad pa cuida y proteha e criatura. Unda cu un mayor ta 
faya, e otro mester cay aden. Si ta ambos ta faya, abuelonan 
mester cay aden y asina por sigui. Pero e network social di 
e mucha mester ta activo pa bienestar y proteccion di nos 
muchanan. 


Y unda no tin esaki ta Gobierno su deber pa percura pa 
proteccion di nos criaturanan. 


"Ban cuida nos muchanan den temporada di Carnaval. Hunto 
cu mi Colega Ministro di Husticia y mi persona nos ta trahando 
hunto cu e Team y Partners di e Crisis Plan Social pa nos cuida 
y protega nos muchanan durante e temporada di Carnaval. E 
siguridad di nos muchanan ta responsabilidad di NOS TUR", e 
mandatario ta termina bisando. 


a 

FORMACION SOCIAL 
TRAYECTO LO CUMINSA Li 
25 februari 2020 /f GOBIERNO DI 








UNDA MI POR INSCRIBI? 
Oficina di Formacion Social 
Marinierskazerne Savaneta FORMACION SOCIALTA ALGO PA BO? 


Bureau Sociale Vorming 3 2 
Tel: 522-5352 Bo ta un hoben masculino entre 18 y 24 aña?, 


Sra. Jessica Ras Bo no a termina un scol secundario? 
info.formacionsocialegmail.com ATAA ENCA ATEREA ELSOT 
KI DIA MI POR INSCRIBI? A AE A A. CALA e E 
AWO CABA Bo a termina un scol secundario y ta sin trabou? 


F Bishita nos na: Formacion Social - SVT 
















GOBIERNO DI ARUBA 


MINISTER ANDIN BIKKER 


MINISTER di Husticia, Seguridad y Migracion 


MINISTER BIKKER TIN CUATER TEMA PA 
DELIBERA DEN CUMBRE DI JVO NA CORSOU 








E cumbre di Justitieel Vierlanden Overleg JVO di tur ministerio 
di Husticia di Reino a cuminsa diamars na Corsou y ta caba 
diahuebs. Durante dianan di e cumbre, Minister di Husticia mr. 
Andin Bikker ta bay pone enfasis riba cuater tema di cual uno 
di nan ta e situacion regional di insiguridad na pais Venezuela. 
E tema aki tin Aruba hopi ocupa y siman pasa caba, delegacion 
di Parlamentonan di Reino a reuni ampliamente riba e tema 
aki. Den cuadro di siguridad, Ministerio di Husticia siguramente 
ta bay papia riba dje y lo delibera den cuadro di cooperacion. 


Tambe lo papia riba un tema cu un par di siman pasa Minister 
Bikker a subraya riba dje unda a reuni cu representantenan 
di UNICEF cu ta Restorative Justice. Cu Restorative Justice, 
UNICEF ta concentra riba e dimension di menor di edad cu hopi 
biaha e sistema hudicial ta hopi rigido y no ta tene cuenta cu 
un hoben menor di edad ta faya un rato y bin den contacto cu 
husticia y ta keda marca pa loke el a haci. Restorative Justice 
ta duna un tipo di mediacion caminda e hoben cu a bin den 
contacto cu husticia ta haya atencion, pero tambe e victima. 


Den e cuadro ey ta purba yega na un resolucion alternativo 
pa bienestar di ambos tanto e victima como e persona cu a 
comete un infraccion contra leynan penal. E hoben por tin un 
bista riba un futuro y no keda marca y stroba den su bida. Si 
un persona na un edad hoben haya su mes den contacto cu 
husticia y e no haya alternativa y prospecto positivo e por bira 

un recidivista y bay den un circulo vicioso y ta net esaki kier 
evita. E di tres tema di Minister Bikker den cumbre di JVO ta 
‘zinvolle dagbesteding' pa detenido. Con personanan deteni 
ta pasa nan dia den prizon. Si no duna e personanan aki 
perspectiva durante e tempo cu nan ta sinta nan castigo pa e 
por restaura y integra bek den sociedad, atrobe e por cay den 
un circulo vicioso y hopi biaha ta bolbe cay den contacto cu 
husticia. Den e cuadro pa yena e dia di e detenidonan a pensa 
riba e-learning. 


Minister Bikker a splica cu tin diferente instancia ta brinda via 
internet cursonan cu nan por sigui y asina prepara e personanan 
cu kier coopera pa nan por re integra den sociedad y no cay 
bek den mal caminda. E di cuater tema ta structuracion di 
vehiculonan cu a tuma over for di Hulanda. Minister Bikker a 
splica cu apenas dos aña den gobierno a realisa den cuadro 
di cooperacion den Reino un total di 19 vehiculo specialisa 
cu Aruba a tuma over for di Hulanda. Te awor aki den bes en 
cuando ta haya notificacion di Hulanda cu na tal departamento 
ta bay reemplasa cantidad di auto specialisa. Esakinan ta 
autonan pa transporta detenidonan, auto di transporta persona 
cu nan status no ta cuadra cu ley di admision y expulsion. Hopi 
di e autonan ey no por lease nan for di un compania pasobra 
nan ta auto pa transporta detenido. Nan ta ful special unda a 
haci cambionan den e vehiculo pa transporta e personanan 
na un manera sigur. Esey ta pone cu e vehiculonan aki ta hopi 
costoso y pa Aruba cumpra un auto asina e mester tin fondo. 


Mirando e situacion financiero cu a hereda Aruba no tin e modo 
pa cumpra e autonan aki pasobra nan ta costa varios miyon 
di Florin of Euro. Minister Bikker a bisa di ta hopi contento den 
cuadro di cooperacion Aruba ta hayando e vehiculonan aki y ya 
caba tin 19. Minister Bikker ta bay propone pa structura esaki 
miho pa no haya tende de bes en cuando cu ta bay reemplasa 
e vehiculonan y ta core skirbi un carta pa haya un di nan. Lo 
kier structura cu tur ora cu cada tanto tempo Aruba por haya 
opcion pa tuma over e auto special nan aki. Esey ta e cuatro 
temanan cu Minister Bikker ta bay cu nan na e cumbre di JVO 
den cuadro di cooperacion cu Ministerionan di Husticia den 
Reino na hermana isla Corsou. 

TA BAY AMPLIA MANEHO DI SIGURIDAD PA 
NOS SCOLNAN 


Minister di Husticia mr. Andin Bikker dialuna mainta a reuni 
cu tanto directiva di SMOA como Rector di Colegio Arubano 
riba un email cu a drenta unda un persona lo a meld cu un of 
mas mucha tin intencion di haci algo di tiramento na e scol. 
Minister di Husticia a bisa cu esaki a ser tuma hopi na serio for 
di siman pasa caba entre otro pa Cuerpo Policial y tur instancia 
concerni. 

















































Fuera di e situacion na Colegio Arubano e mandatario a toca 
e tema di vandalismo y candela cu tabatin dialuna marduga 
na scol Cacique Macuarima. Den un mensahe na e pueblo 
Minister Bikker a bisa cu a delinea e ampliacion di e maneho pa 
preveni crimen nan di impacto halto y siman pasa a concentra 
riba joyeria, casino, hotel, banconan etc. Pero den mesun 
rosea dialuna mainta a dicidi pa amplia un par di e dimension 
di e maneho aki pa combati y preveni Hight Impact Crimes 
pa e siguridad na Aruba su scolnan. Lo bin cu un comision di 
expertonan cu lo bay haci un sondeo na diferente instancia 
incluyendo e scolnan. 





E comision lo bay mira kico e scolnan tin caba pa nan siguridad, 
den e cuadro di prevencion di candela pero tambe siguridad 
en general. Den e cuadro aki Minister Bikker a menciona cu 
ta yegando na un acuerdo cu Sr. Leen van der Plas cu tin bon 
cooperacion cu Instituto di Politie Opleiding di KPA. E filosofia 
ta, con por haci siguridad pro activo pa medio di tecnologia y 
infrastructura por ehempel na e scolnan pa mira kico tin pa 
siguridad y mehora of optimalisa esaki. Los di esey e otro 
dimension ta predictive profiling cu ta un dimension caminda 
a base di profiling por pre detecta cu kisas tin persona of 
personanan tin inclinacion cu por trece siguridad na e luga di 
trabou of luga di educacion den peliger. 





E comision special aki un Task Force cu a institui pa bay reuni 
cu sector priva unda a pensa riba joyeria, casino, hotel y 
banconan pero mirando e ultimo situacion na e scolnan ta bay 
amplia siguridad pa e scolnan tambe. Minister Bikker a bisa cu 
lo bay instala sistemanan di alarma, sistemanan cu ta encera 
alarma pa candela pero tambe alarmanan silencioso. Manera 
un rector of cabesante di scol sinti cu tin un situacion cu e no 
ta confortabel cu ne cu un primi di boton e por notifica Cuerpo 
Policial pa haya asistencia mesora. 























y ARUBA 


MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

MINISTER LAMPE TA HACI APELACION NA 
COMERCIO PA YUDA: 


Reparti digiboards na scolnan y yuda reconstrui klasnan na Scol 
Cacique Macuarima 








Diabierna 10 di januari Minister dr. Armando Lampe a haci 
un reparticion atrobe di digiboards na diferente scol publico. 
Un biaha mas a acerca comercio y un biaha mas e compania 
Arubano Italo Arubano, bou maneho di sr. Gregory Tromp a 
saca un man y a coopera cu e transporte. Minister Lampe ta 
agradeci cu esnan cu ta aporta cu enseñansa y ta sigui apela 
na otronan cu tambe kier yuda cu nan granito di arena. 


Falta algun digiboard mas pa entrega y lo sigui acerca comercio 
pa trata di haya e apoyo necesario cu falta. Tambe snan cu tin e 
posibilidad pa yuda cu transporte, por tuma contacto cu oficina 
di Minister Lampe of cu Directie Onderwijs y tuma contacto cu 
sr. Danny Maduro, pa por planea e logistica di e repartimento 





di e digiboardsnan cu falta ainda. 


Minister Lampe ta lamenta enormemente e vandalismo cu a 
tuma luga na Scol Cacique Macuarima na Sta. Cruz. Esaki por 
wordo categorisa como un crimen contra enseñansa. Minister 
Lampe ta apela na comercio tambe pa duna apoyo pa reanuda 
elesnan lo mas pronto posibel door di yuda reconstrui e klasnan 
cu a wordo destrui cu tambe mester ekipa tur e klasnan cu nan 
respectivo materialnan. 


*Mi ta sigur cu comercio y mayornan lo sa di sostene e 
reconstruccion y ta spera cu algo asina aki, nunca mas ripiti”, 
Minister Lampe a expresa. 

IPA TA TENE UN ANOCHI DI INFORMACION 
DI E ESTUDIO PA MAESTRO DI ENSEÑANSA 
PRIMARIO 


A 


d a 
Instituto Pedagogico Arubano 


Dialuna dia 10 di februari 2020 Instituto Pedagogico Arubano 
(IPA) ta tene un anochi di informacion pa tur studiante/ graduado 
di HAVO, VWO y EPI (nivel 4) interesa pa haci e estudio pa 
maestro di enseñansa primario na IPA. E estudio aki ta forma 
maestro cu ta cualifica pa duna les na mucha di kleuter y of 
scol basico. Tur persona cu ta interesa ta bonbini na e anochi 
di informacion cu lo cuminsa pa 7or di anochi na IPA (Isaac 
Wagemakerstraat 11, San Nicolas). 





Durante e anochi di informacion lo duna informacion general di 


e estudio pa maestro pa enseñansa primario. Ademas di esaki 
lo elabora riba e procedura y prueba di admision cu mester 
cumpli cu ne. 


Tur persona cu ta interesa pa bira maestro di enseñansa 
primario por pasa na Studenten Services di IPA entre 8or 
di mainta cu 12or di merdia y entre 2or cu 4or di atardi pa 
inscribi. Pa por inscribi mester trece e papel di registro civil 
(papel di AWG 5) y paga un suma di AWG 75,- p'asina cubri e 
gastonan di inscripcion. Si bo a gradua caba, lo mester trece 
copia di bo diploma di sea havo, vwo of mbo nivel 4. Si bo ta 
den examenklas di havo, vwo of mbo nivel 4 ta importante pa 
bo inscribi di awo caba mirando cu inscripcion ta cera 14 di 
februari 2020. Despues di e fecha aki no por inscribi mas pa 
aña academico 2020-2021. Tene cuenta cu pa aña academico 
2020 — 2021, e estudio pa maestro di enseñansa primario ta e 
unico estudio cu IPA lo ofrece. 


Pa mas informacion por tuma contacto cu Studenten Services 
na 5243100 of por bishita nos pagina di facebook ‘Instituto 
Pedagogico Arubano' of nos website www.ipaaruba.com. 











lERNO Di ARUBA 


MINISTER DANGUI ODUBER 


MINISTER di Turismo, Salud y Deporte 

Minister Dangui Oduber: 
CANTIDAD DI BISHITANTE DI TURISTANAN 


STAYOVER TAMBE TA KIBRA RECORD. RIBA 
1.2 MIYON TURISTA A YEGA ARUBA DEN 2019! 


Afia 2019 tawata un afia sumamente positivo pa Turismo di 
Aruba. E afia por wordo considera un di e mihor afianan den 
historia di Turismo di nos pais. Tur e indicadornan a indica 
esaki. E cantidad di stayovers, e cantidad di bishitante crusero, 
e REV PAR, e ADR y e tourism receipt. 


Minister Dangui Oduber tin e grato noticia pa comparti cu den 
aña 2019 Aruba su turismo a kibra record un bes mas. Segun 
cifranan cu a drenta di Aruba Airport Authority mas di 1.2 miyon 
turista a bishita nos isla. Manera ta conoci un turismo fuerte ta 
percura pa miles di trabou pa nos hendenan. No tin nada mas 
bunita pa wak con tur e dedicacion y trabou duro di tur esnan cu 
ta labora den e sector aki ta contribui na resultadonan positivo 
pa nos isla. Minister Dangui Oduber ta contento cu strategianan 
usa pa ministerio di turismo a duna su resultado den 2019. E 
mandatario semper a duna di conoce cu un di e strategianan 
principal ta pa diversifica turismo den diferente mercado. E 
mercado di merca ta keda esun principal cu a trece riba 900 mil 
bishitante pa Aruba sigui pa esun di Latino America y Caribe 
cu 155 mil. E mercado mericano a crece cu 11% compara 
cu aña 2018 y e mercado total di “Air Arrivals” a crece cu 3% 
compara cu e aña anterior. Ministerio di Turismo ya caba ta on 
top di e fenomeno aki door di sigui traha riba e desaroyonan 
cu lo bin manera Baby Beach Waterfront, Malmok Boardwalk 
fase 2 y e renobacion di Rodger's Beach Piers. Tur esaki lo 
yuda eleva e producto Aruba pa uno competitivo compara cu 
otro islanan Caribense. Abase di fondonan di TPEF tambe lo 
sigui contribui pa contene e problematica di cacho y pushinan 
riba caya door di e programa Stimami Sterilisami. Un Aruba cu 
ta cuida y duna amor na su animalnan lo bisa hopi di nos den 
wowo di nos bishitantenan. Minister Oduber den 2019 tambe 
a yama Bon Bini na 3 chain di hotel di caliber halto cu ta Hyatt 
Place Airport, Boardwalk Hotel y recientemente Courtyard by 
Marriott. 


Aña 2020 ta premira di bira otro aña sumamente exitoso pa 


Turismo di Aruba. Varios desaroyo positivo manera Aruba 
Gateway 2030, Portcity, Baby Beach Waterfront, Boardwalk 
Malkok Fase 2 y asina por keda menciona un lista impresionante 
di proyectonan cu lo crea empleo, stimula economia y crea 
entrada pa gobierno. 


Importante pa menciona cu e vision di minister Oduber di trece 
turistanan di calidad ta dunando resultado. E meta ta pa trece 
e turistanan afluente cu tin un capacidad halto di gasta y por 
nota den e indicadornan cu ta logrando esaki. 

Minister Dangui Oduber no tin ningun duda cu aña 2020 lo 
sigi pa ta uno sumamente positivo pa Aruba su turismo y ta 
gradici ATA, AHATA, APA y tur esnan cu di uno of otro forma ta 
contribui na e industria aki. 


Turismo ta nos forsa y e driver principal di nos economia. 





SALUBRIDAD Pun 


Air Arrivals 2019 

2019 Aruba a conoce mas. 
di 1.200.000 pasahero cu a 
drenta na nos Airport 

Internacional Reina Beatrix. 


E mercado dominante ta 
keda merca sigi pa Latino 
America y Caribe 

Aña 2020 Gabinete Wever-Croes a decreta Aña di Innovacion y 
Enseñansa. Aki mester pensa riba innovacion den tur sentido; 
innovacion den economia; den cuido di salud; den agricultura, 
y especialmente innovacion den enseñansa. Premier Wever- 
Croes a habri aña cu reunion cu Chief Innovation Officer Varelie 
Croes pa delinea prioridadnan pa innovacion den 2020. 


Den nomber di Gobierno di Aruba Premier Wever-Croes a 
duna reconocemento di Hende Muhe di Excelencia na señora 
Janine Rodriguez pa tur su trabounan extraordinario. Señora 
Janine Rodriguez di Slachtofferhulp, ta e persona cu sa 
exactamente con pa duna consuelo den casonan di tristesa 
grandi. Señora Rodriguez ta tur caminda cualkier ora di dia. 
E ta eherce e trabou aki cu alma y cuerpo. Pabien na señora 
Janine Rodriguez. 


Dia 5 di januari ultimo Sra Heloise Suydon, e ciudadano di 
mas edad den nos pais, a cumpli 106 aña y pa cu e ocasion 
aki Premier Wever-Croes a pasa felicita señora Heloise na 
Jaburibari Thuiszorg y por a saluda y comparti un rato cu tur 
nos grandinan cu ta esnan cu a construi nos pais. 


Premier Wever-Croes a reuni cu hefe di Censo, Sharin 
Luydens, riba e retonan pa aña 2020. Censo ta trahando riba 
algun proyecto innovativo cu lo mehora e servicio na cliente 
mas y tambe a reuni riba preparacion pa Eleccion 2021, cu pa 
prome biaha ta bay ta votacion electronico. 


Diahuebs ultimo Premier Wever-Croes y Minister Rudy Lampe 
tabata presente na e apertura di B-Lab na San Nicolas. Esaki 


ta un laboratorio innovativo den Biblioteca Nacional na San 
Nicolas caminda tur mucha y tur hoben por cera conoci cu 
innovacion; Robotics; 3-D printing; Laser cutting. Aruba awor 
tin un laboratorio di innovacion na Playa y na San Nicolas. E 
siguiente lo ta na Santa Cruz. 


Pacucelebraciondiañanobo, Comandante di Marinierskazerne 
a ofrece un recepcion. Premier Wever-Croes y Minister di 
Husticia Andin Bikker a asisti na e ocasion aki. Den su discurso, 
el a enfatisa cu hunto cu nos autoridadnan local, lo traha pa 
haci Aruba mas sigur. 


Embahador di India na Den Haag, señor Venu Rajamony a 
realisa un bishita cerca nos Premier Wever-Croes y a reuni 
riba diferente topico di interes entre India y Aruba. 


Dialuna 6 di januari Minister di Husticia mr. Andin Bikker tabata 
den conferencia di prensa di Gobierno unda e mandatario 
a trece dilanti varios punto cu ta regarda ampliacion di e 
maneho pa optimalisa siguridad. Desde 2018 a implementa 
conhuntamente cu KPA y Ministerio Publico un maneho 
efectivo cu a reduci e cantidad di robo arma substancialmente. 
Entre otro a focus riba mas visiblidad, vigilancia y control, 
caminda cu a busca mas vehiculo y ekipo, y a re-introduci un 
helicopter y radar pa nos Cuerpo Policial (KPA). Ademas a 
busca un cantidad di en total 13 motorcycle nobo pa e unidad 
motorisa di KPA, cual unidad desde mas cu 10 aña no a haya 
ekipo nobo. Tambe a hiba un maneho estricto pa cu control y 
deportacion di personan cu no tin permiso pa ta na Aruba. 

Continuacion Resumen di Siman 


Cu ampliacion di e maneho pa combati criminalidad entre otro 
lo bay re-institui e Visibility Team pa yuda vigila den areanan 
comercial, di crusero y hotelero. Tambe lo bay intensiva control 
riba personanan ilegal. Ademas a percura pa entretanto 
e concepto pa un ley di procedimento penal keda cla y por 
wordo entrega na Parlamento. E ley di procedimento penal 
no a conoce un update desde aña 1996, pues e ley nobo 
aki ta bay ta un instrumento moderno importante pa Cuerpo 
Policial y Ministerio Publico, den cuadro di combatimento di 
criminalidad. Tambe ta trahando riba un proceso di ‘Request 
for Expression of Interest' pa por instala camaranan moderno y 
sofistica entre otro den e area di L.G. Smith Boulevard y Caya 
Grandi. 


Ademas lo bay introduci hybrid drones y duna dos persona 
di KPA oportunidad pa bay certifica como piloto di hybrid 
drones. Hybrid drones ta un tipo di drone nobo cu por bula 
entre 3 pa 5 ora, y lo bay yuda complementa patruya di nos 
costanan y rond di Aruba. Tambe lo bay reuni cu sector priva 
pa inventarisa e medidanan di siguridad cu e propietarionan 
di establecimentonan tin instala y wak con por yuda mehora 
esakinan ya cu prevencion y siguridad ta un responsabilidad 
comparti. Finalmente lo bay certifica companianan di siguridad 
y amplia e cooperacion. 


Un otro punto cu Minister Bikker a trece dilanti durante 
conferencia di prensa ta un decreto nobo cual lo haci posibel 
pa haci excepcion pa personanan cu pa un of otro motibo 
valido no por haci examen di rijbewijs digital. Pa medio di e 
decreto AB 2019 no. 92 di dia 30 di december 2019 a introduci e 
posiblidad pa esnan cu no tin conocemento of habilidad pa haci 
examen digital, haci e examen a base di e sistema tradicional. 
Pa loke ta e rijbewijs mes, pues e tarheta cu ta prueba cu por 
maneha un of otro tipo di vehiculo despues cu pasa examen 
di rijbewijs, esaki den futuro cercano lo bay wordo emiti pa 
Censo. Ademas ta trahando riba un diseño nobo pa e rijbewijs, 
cual lo keda cla pronto. 


Den transcurso di siman Minister Andin Bikker a firma e decreto 
ministerial pa instala un comision special cu ta bay traha riba 
proyecto di "Voortgezet Ouderschap". Ta trata di un proyecto 
cu ta dirigi na introduccion di un ley comparabel na e ley ‘Wet 
bevordering voortgezet ouderschap en zorgvuldige scheiding' 
(https://wetten.overheid.nl/BWBR0024844/2009-03-01) cu a 
wordo introduci na Hulanda desde aña 2009. E punto di salida 
di e ley menciona ta cu e mayornan cu divorcia mester keda 
realisa nan responsabilidad comparti pa cu e cuido, educacion 
y desaroyo di nan yiunan. E ley ta promove pa ambos mayor 
traha palabracion tocante educacion di nan yiu/yiunan 
(‘Ouderschapsplan’) y mantene nan mes na responsabilidad 
comparti despues di un separacion. 


Aña 2020 lo bira otro aña record den turismo crusero. Ta 
proyecta pa surpasa 840.000 turista crusero e aña aki! Turismo 
crusero a registra un aña record den aña 2018. Nunca antes 
den historia di pais Aruba e registra un cantidad di 815.161 
pasahero crusero. Un aña sumamente exitoso pa turismo 
crusero y mas cu logico esaki tambe a yuda contribui na nos 
economia. 


Aña 2019 no tawata diferente y sigur aña 2019 a kibra otro 
record den cantidad di turista crusero. Pa aña 2019 APA NV 
a registra un cantidad di mas di 832.001 turista crusero y di 
e forma aki ta surpasa e record di bishitante di aña 2018 cu 
tawata 815.000. Pa aña 2019 e proyecion ta cu lo surpasa 
840.000 turista crusero cual ta haci cu tin crecemento aña 
2018, 2019 y 2020. 


E Visitor Information Center na San Nicolas ta di vital 
importancia pa movecion di turismo y brinda informacion na 
turistanan. E oficinanan aki tawata cera pa mas cu 1 aña y 
mey y manera tawata tin cambio di gobernacion, conforme 
maneho di Minister Dangui Oduber a dicidi pa renoba y activa 
e Oficina di Turismo na San Nicolas. Despues di un par di luna 
funcionando den su bachi di renobacion, e oficina den luna di 
november y december a conta cu mas di 750 bishita di turista. 
Cada luna e cantidad di bishitante ta keda crece y bira mas 
hopi y esaki ta demostra con importante e oficina aki ta pa 
turismo na San Nicolas. 


Cu expansion y renobacion di ImSan, ta spera cu 85% di 
pashentnan cu ta wordo manda den exterior pa radiotherapia 
awor por wordo trata aki na Aruba mes por medio di lo ultimo 
technologia den ekipo di tratamento. E cambionan aki lo ta na 
beneficio di nos comunidad y asina Minister Dangui Oduber ta 
cumpli cu e promesa di trece mehoracion den cuido. 


S.v. Bubali Noord-Aruba a presenta nan masterplan na Minister 
Dangui Oduber. Un tremendo proyecto especialmente pa 
Noord. E masterplan aki ta ensera veld futbol artificial turf, veld 
di softbal y tambe un mini veld di futbol. E Minister a percura 
pa nan ricibi un suma substancial pa kickoff e bunita proyecto 
aki. Conforme maneho di Gobierno, Bubali lo ta e prome veld 
pa haya artificial turf. 


Minister di Enseñansa a habri e siman cu inauguracion di 
e curso di certificacion di maestronan di scolnan publico pa 
traha cu e digiboards di ProWise. Riba diaberna a entrega e 
certificadonan y nan lo bira trainers di nan team na scol. E 
maestronan a keda encanta cu e mundo di posibilidad cu e 
bordchi digital aki conecta cu e ultimo di material educativo 
di Hulanda ta brinda. Excelente trainers a bin di Hulanda y 
diasabra a sigui otro training pa maestronan di scolnan 
secundario. 


Minister di Enseñansa a bishita e scol Montessori Nos 
Fortaleza cu ta risibi apoyo gubernamental y ta haciendo uzo 
optimo di e edificio gubernamental y e muchanan, maestronan 
y mayornan ta hopi contento cu e facilidad. 


Tambe Minister di Enseñansa a bishita Scol Scucha Nos cu a 
keda reinaugura y e guianan di e scol ta reconoce cu tabata un 
bon decision pa re-habri e scol y cu e practica cu e muchanan 
ta demostra cu nan mester di e atencion special pa nan no 
tin retraso di nan proceso di aprendisahe. A cera e siman cu 
entrega di digiboards na tres scol na San Nicolas, esta Colegio 
Hilario Angela, Colegio San Nicolas y Abraham de Veer scol. A 
cuminsa pues di un manera positivo e prome siman di aña di 
Innovacion y Educacion. 

